บาทเปิด 33.28 แนวโน้มทรงตัว
เงินบาทเปิดตลาด 33.28 บาทต่อดอลล่าร์  แนวโน้มทรงตัวในกรอบ 33.20-33.35 ตลาดรอดูตัวเลขส่งออกของจีน
8 ส.ค. 2560

เงินบาทเปิดตลาด 33.28 บาทต่อดอลล่าร์  แนวโน้มทรงตัวในกรอบ 33.20-33.35 ตลาดรอดูตัวเลขส่งออกของจีนนักบริหารเงินจากธนาคารซีไอเอ็มบี ไทยเปิดเผยว่า เงินบาทเปิดตลาดเช้านี้อยู่ที่ระดับ 33.28 บาท/ดอลลาร์ แข็งค่าเล็กน้อยจากเย็นวานนี้ที่ปิดตลาดที่ระดับ 33.31 บาท/ดอลลาร์วันนี้คาดว่าเงินบาทจะยังทรงตัว เพราะไม่มีปัจจัยสำคัญที่ต้องรอดูจากตัวเลขเศรษฐกิจของสหรัฐฯ แต่ทั้งนี้อาจต้องติดตามการรายงานตัวเลขการส่งออก-นำเข้า-ดุลการค้าในเดือนก.ค.ของจีนที่จะประกาศในวันนี้ เพราะหากตัวเลขดังกล่าวออกมาดีกว่าที่ตลาดคาดไว้ ก็จะส่งผลให้เงินหยวนแข็งค่าและเป็นตัวนำให้ค่าเงินสกุลอื่นๆ ในภูมิภาคเอเชียแข็งค่าตามไปด้วยแต่อย่างไรก็ดี เชื่อว่าเงินบาทจะไม่แข็งค่าหลุดแนวรับสำคัญที่ระดับ 33.20 บาท/ดอลลาร์ไปได้"วันนี้บาทคงทรงๆ ตัว ต้องรอดูตัวเลขส่งออกของจีนเดือน ก.ค.ว่าจะออกมาดีหรือไม่ เพราะถ้าออกมาดี เงินหยวนก็จะแข็งค่า และเป็นตัวนำให้เงินสกุลอื่นในภูมิภาคแข็งค่าตามไปด้วย" นักบริหารเงินระบุนักบริหารเงิน คาดว่า วันนี้เงินบาทจะเคลื่อนไหวในกรอบ 33.20-33.35 บาท/ดอลลาร์